GOLD มั่นใจรายได้ทั้งปี 59 เข้าเป้าหมื่นลบ. หลังครึ่งปีแรกทำได้แล้วเกินครึ่ง
GOLD มั่นใจรายได้ทั้งปี 59 เข้าเป้าหมื่นลบ. หลังครึ่งปีแรกทำได้แล้วกว่า 50%
9 ส.ค. 2559

นายธนพล ศิริธนชัย ประธานอำนวยการ บริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน) หรือ GOLD เปิดเผยว่า ผลการดำเนินงานในช่วงครึ่งแรกของปี 59 เป็นไปในทิศทางที่ดี บริษัทสามารถทำรายได้รวม 5,269 ล้านบาท คิดเป็นกว่า 50% จากเป้าหมายรายได้รวม 10,000 ล้านบาท แม้จะเปิดโครงการแนวราบไปเพียง 5 โครงการจากแผนการเปิดโครงการในปีนี้ทั้งหมด 15 โครงการ นอกจากนี้บริษัทสามารถรับรู้รายได้จากอาคารเอฟวายไอ เซ็นเตอร์ ซึ่งมีผู้เช่าพื้นที่แล้วกว่า 70% บริษัทจึงยังมีความมั่นใจว่าจะสามารถรับรู้รายได้ตามเป้าหมายที่ตั้งไว้